CELEX: 31977R2904
Language: el
Date: 1977-12-23
Title: Κανονισμός (ΕΟΚ) αριθ. 2904/77 της Επιτροπής της 23ης Δεκεμβρίου 1977 περί τροποποιήσεως των κανονισμών (ΕΟΚ) αριθ. 1282/72, (ΕΟΚ) αριθ. 1717/72 και (ΕΟΚ) αριθ. 232/75 περί πωλήσεων βουτύρου σε μειωμένη τιμή

Avis juridique important

|

31977R2904

Κανονισμός (ΕΟΚ) αριθ. 2904/77 της Επιτροπής της 23ης Δεκεμβρίου 1977 περί τροποποιήσεως των κανονισμών (ΕΟΚ) αριθ. 1282/72, (ΕΟΚ) αριθ. 1717/72 και (ΕΟΚ) αριθ. 232/75 περί πωλήσεων βουτύρου σε μειωμένη τιμή  

Επίσημη Εφημερίδα αριθ. L 338 της 28/12/1977 σ. 0016 - 0017 Φινλανδική ειδική έκδοση: Κεφάλαιο 3 τόμος 9 σ. 0138  Ελληνική ειδική έκδοση: Κεφάλαιο 03 τόμος 19 σ. 0217  Σουηδική ειδική έκδοση: Κεφάλαιο 3 τόμος 9 σ. 0138  Ισπανική ειδική έκδοση: Κεφάλαιο 03 τόμος 13 σ. 0162  Πορτογαλική ειδική έκδοση : Κεφάλαιο 03 τόμος 13 σ. 0162 

ΚΑΝΟΝΙΣΜΟΣ (ΕΟΚ) αριθ. 2904/77 ΤΗΣ ΕΠΙΤΡΟΠΗΣ της 23ης Δεκεμβρίου 1977 περί τροποποιήσεως των κανονισμών (ΕΟΚ) αριθ. 1282/72, (ΕΟΚ) αριθ. 1717/72 και (ΕΟΚ) αριθ. 232/75 περί πωλήσεων βουτύρου σε μειωμένη τιμήΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΟΚ) αριθ. 2560/77(2) και ιδίως το άρθρο 6  παράγραφος 7,  τον κανονισμό (ΕΟΚ) αριθ. 985/68 του Συμβουλίου της 13ης Ιουλίου 1968, περί καθορισμού των γενικών κανόνων, οι οποίοι διέπουν τα μέτρα παρεμβάσεως στην αγορά του βουτύρου και της κρέμας γάλακτος(3), όπως τροποποιήθηκε τελευταία από τον κανονισμό (ΕΟΚ)  αριθ. 2714/72(4) και ιδίως το άρθρο 7α,  τον κανονισμό (ΕΟΚ) αριθ. 974/71 του Συμβουλίου της 12ης Μαΐου 1971, περί λήψεως ορισμένων μέτρων συγκυριακής πολιτικής στον γεωργικό τομέα κατόπιν της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών(5), όπως  τροποποιήθηκε τελευταία από τον κανονισμό (ΕΟΚ) αριθ. 557/76(6) και ιδίως το άρθρο 6,  Εκτιμώντας:  ότι, όσον αφορά την τιμή των γαλακτοκομικών προϊόντων των νέων Κρατών μελών, η τελευταία προσέγγιση των τιμών θα γίνει την 1η Ιανουαρίου 1978 δυνάμει του άρθρου 52 παράγραφοι 2 και 4 της πράξεως προσχωρήσεως- ότι πρέπει να προσαρμοσθούν κατά συνέπεια,  οι διατάξεις που έχουν προβλεφθεί σε πολλούς κανονισμούς, για να ληφθεί υπόψη η διαφορά των τιμών των γαλακτοκομικών προϊόντων στα νέα Κράτη μέλη και την Κοινότητα υπό την αρχική της σύνθεση- ότι οι εν λόγω διατάξεις είναι οι ακόλουθες:  - άρθρα 2 και 8 του κανονισμού (ΕΟΚ) αριθ. 1282/72 της Επιτροπής της 21ης Ιουνίου 1972, περί της πωλήσεως βουτύρου σε μειωμένη τιμή(7) στο στρατό και στις εξομοιούμενες μονάδες, όπως τροποποιήθηκε τελευταία από τον κανονισμό (ΕΟΚ) αριθ. 920/77(8),  - άρθρα 3 και 9 του κανονισμού (ΕΟΚ) αριθ. 1717/72 της Επιτροπής της 8ης Αυγούστου 1972, περί της πωλήσεως βουτύρου σε μειωμένη τιμή σε μη κερδοσκοπικά ιδρύματα και οργανισμούς(9), όπως τροποποιήθηκε τελευταία από τον κανονισμό (ΕΟΚ) αριθ. 920/77,  - άρθρο 19 παράγραφος 4 του κανονισμού (ΕΟΚ) αριθ. 232/75 της Επιτροπής της 30ης Ιανουαρίου 1975, περί της πωλήσεως σε μειωμένη τιμή βουτύρου που προορίζεται για την παρασκευη προϊόντων ζαχαροπλαστικής και παγωτών(10), όπως τροποποιήθηκε τελευταία από  τον κανονισμό (ΕΟΚ) αριθ. 2379/77(11)- ότι, εξ άλλου δυνάμει του κανονισμού (ΕΟΚ) αριθ. 880/77 του Συμβουλίου της 26ης Απριλίου 1977, περί της χορηγήσεως ενισχύσεως για την κατανάλωση βουτύρου(12), δύναται να χορηγηθεί ενίσχυση για το βούτυρο που αγοράστηκε με σκοπό την ιδιωτική κατανάλωση-  ότι είναι αναγκαίο να προβλεφθεί ότι η μείωση της τιμής του βουτύρου που πωλήθηκε δυνάμει του κανονισμού (ΕΟΚ) αριθ. 1717/72 εξαρτάται από την μη εφαρμογή στο εν λόγω βούτυρο της ενισχύσεως που προβλέπεται από τον κανονισμό (ΕΟΚ) αριθ. 880/77- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 1282/72 τροποποιείται κατά τον ακόλουθο τρόπο:  1. στο άρθρο 2, καταργείται το δεύτερο εδάφιο,  2. το άρθρο 8 αντικαθίσταται από το ακόλουθο άρθρο:  "Άρθρο 8 Για το βούτυρο που πωλήθηκε δυνάμει του παρόντος κανονισμού:  α) τα εξισωτικά ποσά που καθορίσθηκαν δυνάμει του κανονισμού (ΕΟΚ) αριθ. 974/71 πολλαπλασιάζονται με το συντελεστή 0,42,  β) ουδεμία επιστροφή χορηγείται."  Άρθρο 2  Ο κανονισμός (ΕΟΚ) αριθ. 1717/72 τροποποιείται κατά τον ακόλουθο τρόπο:  1. Το άρθρο 3 αντικαθίσταται από το ακόλουθο άρθρο:  "Άρθρο 3 1. Το βούτυρο πωλείται από τον οργανισμό παρεμβάσεως σε τιμή που ισούται με την τιμή αγοράς από τον ενδιαφερόμενο οργανισμό παρεμβάσεως, η οποία ισχύει κατά τη στιγμή της συνάψεως της συμβάσεως πωλήσεως, μειουμένη κατ' ανώτατο όριο κατά 138,5 λογιστικές  μονάδες ανά 100 χιλιόγραμμα.  2. Η μείωση της τιμής που προβλέπεται στην παράγραφο 1 ισχύει υπό τον όρο ότι το βούτυρο που πωλήθηκε δυνάμει του παρόντος κανονισμού δεν απολαύει της ενισχύσεως που προβλέπεται στον κανονισμό (ΕΟΚ) αριθ. 880/77.  3. Κάθε Κράτος μέλος που προβαίνει σε πώληση δύναται να προσδιορίζει μια ελάχιστη ποσότητα αγοράς." 2. Στο άρθρο 4 παράγραφος 3 καταργούνται οι διατάξεις που αναγράφονται υπό στ).  3. Το άρθρο 9 αντικαθίσταται από το ακόλουθο άρθρο:  "Άρθρο 9 Για το βούτυρο που πωλήθηκε δυνάμει του παρόντος κανονισμού, τα εξισωτικά ποσά που καθορίσθηκαν δυνάμει του κανονισμού (ΕΟΚ) αριθ. 974/71 πολλαπλασιάζονται με το συντελεστή 0,40."  Άρθρο 3  Στο άρθρο 19 του κανονισμού (ΕΟΚ) αριθ. 232/75 καταργείται η παράγραφος 4.   Άρθρο 4  Ο παρών κανονισμός αρχίζει να ισχύει την 1η Ιανουαρίου 1978.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Δεκεμβρίου 1977.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 148 της 28.6.1968, σ. 13.  (2) ΕΕ αριθ. Ν 303 της 28.11.1977, σ. 1.  (3) ΕΕ αριθ. Ν 169 της 18.7.1968, σ. 1.  (4) ΕΕ αριθ. Ν 291 της 28.12.1972, σ. 15 (5) ΕΕ αριθ. Ν 106 της 12.5.1971, σ. 1.  (6) ΕΕ αριθ. Ν 67 της 15.3.1976, σ. 1.  (7) ΕΕ αριθ. Ν 142 της 22.6.1972, σ. 14.  (8) ΕΕ αριθ. Ν 108 της 30.4.1977, σ. 75.  (9) ΕΕ αριθ. Ν 181 της 9.8.1972, σ. 11.  (10) ΕΕ αριθ. Ν 24 της 31.1.1975, σ. 45.  (11) ΕΕ αριθ. Ν 277 της 29.10.1977, σ. 37.  (12) ΕΕ αριθ. Ν 106 της 29.4.1977, σ. 31.